Cadrul legal privind amplasarea panourilor şi indicatoarelor rutiere de orientare turistică în România
1) Legea nr.185/25.06.2013 privind amplasarea şi autorizarea mijloacelor de publicitate
 stabileşte cadrul legal care stă la baza exercitării activităţii de amplasare a mijloacelor de publicitate în localităţi, inclusiv pe drumurile publice din România, în vederea asigurării condiţiilor pentru un cadru construit coerent, armonios, sigur şi sănătos, pentru protecţia valorilor mediului natural şi antropic, pentru prezervarea calităţii peisajului şi a cerinţelor privind asigurarea calităţii în construcţii. Potrivit art.2, prevederile legii se aplică autorităţilor administraţiei publice centrale şi locale, precum şi persoanelor fizice sau juridice implicate în activitatea de publicitate.

2) În conformitate cu art.6 al Legii nr.350/2001 privind amenajarea teritoriului şi urbanismul
, autorităţile administraţiei publice centrale (Guvernul, prin Ministerul Dezvoltării Regionale şi Administraţiei Publice) şi locale (consiliile judeţene, respectiv consiliile locale) răspund, în condiţiile legii, de amenajarea teritoriului şi urbanism.
3) Hotărârea Guvernului nr.20/11.01.2012 privind aprobarea Programului multianual de marketing şi promovare turistică şi a Programului multianual de dezvoltare a destinaţiilor, formelor şi produselor turistice
, precizează în art.2 lit.m): Programul multianual de marketing şi promovare turistică vizează realizarea următoarelor activităţi majore: (…); m) publicitate care încearcă să ajungă la consumator în mod direct, atunci când acesta se află în afara locuinţei proprii (panouri publicitare, afişe iluminate, postere mari, coloane de publicitate suspendate, anunţuri pe mijloace de transport); (…). 
4) Ordonanţa de Urgenţă a Guvernului nr.142/28.10.2008 pentru aprobarea Planului de amenajare a teritoriului naţional, cu modificările şi completările ulterioare
 stabileşte că în unităţile administrativ-teritoriale cu resurse turistice, cuprinse în anexele Planului de amenajare a teritoriului naţional, turismul este considerat activitate economică prioritară, iar investiţiile pentru dezvoltarea acestei activităţi vor fi orientate cu precădere spre aceste zone. Proiectele de infrastructură specific turistică, tehnică şi de protecţie a mediului pentru zonele cu resurse turistice vor fi promovate cu prioritate, prin programe de dezvoltare naţională, regională şi judeţeană. 

5) Ordin nr.1096/3.09.2008 al Ministrului pentru întreprinderi mici şi mijlocii, comerţ, turism şi profesii liberale pentru aprobarea Normelor metodologice privind acreditarea centrelor naţionale de informare şi promovare turistică.
6) Hotărârea Guvernului nr.120/17.02.2010 privind aprobarea Listei cuprinzând programele şi proiectele de investiţii în turism şi a surselor de finanţare a documentaţiilor tehnice şi a lucrărilor de execuţie a programelor şi obiectivelor de investiţii în turism, precum şi pentru aprobarea criteriilor de eligibilitate a programelor şi proiectelor de investiţii în turism, cu modificările şi completările ulterioare (art.5 a fost introdus prin H.G. nr.320/2011, de la data de 8 aprilie 2011)
 stabileşte în Anexa 2 criteriile de eligibilitate a programelor şi proiectelor de investiţii în turism, precum şi nivelul de cofinanţare a proiectelor derulate în comun de Ministerul Dezvoltării Regionale şi Turismului şi autorităţile publice locale.
7) Programul Operaţional Regional 2007-2013
 - susţinut prin Fondul European pentru Dezvoltare Regională - finanţează reabilitarea şi modernizarea infrastructurii de transport, educaţională şi de sănătate; dezvoltarea structurii de sprijinire a mediului de afaceri (parcuri industriale, logistice, de afaceri etc.); reabilitarea siturilor industriale neutilizate şi pregătirea acestora pentru noi activităţi; sprijinirea dezvoltării infrastructurii turistice şi a iniţiativelor antreprenoriale din domeniu; sprijinirea dezvoltării oraşelor cu potenţial de creştere economică. Pot obţine finanţare prin acest program intreprinderile mici şi mijlocii, autorităţile publice locale, unităţile sanitare şi de asistenţă socială, organizaţiile nonguvernamentale şi comunităţile locale.
8) Fonduri europene, Ghidul solicitantului, Măsura 313, componenta C - Încurajarea activităţii turistice
, formulare-tip şi alte informaţii privind accesarea
.
9) Ca exemplu, în Lista proiectelor eligibilie în cadrul Măsurii 313 – componenta C, 2007-1013
, solicitanţii înfiinţării centrelor turistice şi de informare sunt comune identificate în secţiunea VIII ca zone cu resurse turistice din Planul de amenajare a teritoriului Naţional (OUG nr.142/28.102008
).
10) Hotărârea Guvernului nr.1391/2006 pentru aprobarea Regulamentului de aplicare a Ordonanţei de Urgenţă a Guvernului nr.195/2002 privind circulaţia pe drumurile publice, capitolul IV – Semnalizarea rutieră.

11) Un exemplu mai mediatizat este proiectul Viitorul dezvoltării locale- turismul în zona de graniţă, finanţat prin fonduri europene
, iniţiat de Consiliul Judeţean Giurgiu în parteneriat cu Euroregiunea Danubius – Ruse, Bulgaria, proiect prin care s-au montat 29 de panouri turistice, dintre care 15 de direcţionare şi 14 cu detalii despre monumente istorice.

